title: Campo de Daroca
text: O Campo de Daroca ye una comarca aragonesa situada a lo sudueste d'a provincia de Zaragoza. L'agricultura ye o prencipal recurso d'a comarca, sobretot o cautivo de cerials, ferraina, y vinya. Entre o suyo patrimonio destaca a ciudat de Daroca y a lacuna de Gallocanta an se concentran muitas aus, estando la mayor lacuna d'ambients de paramera y estepa en Espanya.
  
  Cheografía 
  Muga a lo norte con a Comunidat de Calatayú y o Campo de Carinyena, a lo sudueste con a provincia de Guadalachara, a lo sud con a comarca de Xiloca y a l'este con o Campo de Belchit
  
  Capital: Daroca
  Superficie: 1.117,9 km2
  Población: 6.623 habitants
  
  L'actual comarca de Daroca ye nomás que una chicota part d'a medieval Comunidat de Daroca y se reduce a o Campo de Santet, a Ribera Meya de Xiloca, y a mas gran parte de Campo Romanos, comarca natural que contina en a comarca de Xiloca.
  
  Parla 
  En o campo de Daroca se charra un castellano con substrato aragonés como conseqüencia d'a castellanización de l'aragonés que se i charraba dica por o menos o sieglo XVI. Podemos veyer aragonesismos como airegaz, amprar, aturar, azarolla, cambra, caparra, capolar, carnuz, cayer, coda, curto, chaminera, chemecar, chilar, chuflar, chulla, dalla, dimpués, enreligar, enrona, ensundia, herencio, esfollinar, falsa, farfalloso, faumar, filorcho, fosqueta, fumarro, galacho, gallón, gurriato, galdrufa, gayata, jinebro, jinesta, glarima, medolla, ruejo, trena, zarracatralla, etz...
  
  Tamién bi ha mozarabismos como guluría y antigos galicismos como chin.
  
  Territorio y población
  
  Referencias
  
  Se veiga tamién 
   Lista de molimentos d'o Campo de Daroca.
  
  Vinclos externos 
   Pachina web oficial d'a comarca d'o Campo de Daroca.